Oficialusis leidinys 140 E , 09/06/2005 p. 0159 - 0161



P6_TA(2004)0014 CITES konvencija Europos Parlamento rezoliucija dėl ES strateginių tikslų 13-jame Nykstančių laukinės faunos ir floros rūšių tarptautinės prekybos (CITES) konvencijos šalių konferencijos susitikime Europos Parlamentas, - atsižvelgdamas į 2004 m. spalio 2- 14 d. Bankoke (Tailande) vyksiančią tryliktąjį Nykstančių laukinės faunos ir floros rūšių tarptautinės prekybos (CITES) konvencijos šalių konferencijos susitikimą, - atsižvelgdamas į Darbo tvarkos taisyklių 108 straipsnio 5 dalį, A. kadangi CITES yra pagrindinis galiojantis pasaulinis laukinės augalijos ir gyvūnijos išsaugojimo susitarimas, prie kurio yra prisijungusios 166 šalys, įskaitant 25 valstybes nares, užkertantis kelią laukinės faunos ir floros rūšių per dideliam naudojimui, kylančiam dėl tarptautinės prekybos, B. kadangi žmonijos naudojami gamtos ištekliai, arealo pakenkimas, klimato pokyčiai, laukinės faunos ir floros rūšių niokojimas ir nelegali prekyba laukine fauna ir flora yra pagrindinės Žemės biologinės įvairovės nualinimo priežastys, C. kadangi vartotojų šalyse visuomenės informavimas buvo ir tebelieka esminiu veiksniu, padedančiu kontroliuoti nykstančios laukinės faunos ir floros rūšių niokotojų veiklą ir nelegalią prekybą, D. kadangi CITES papildo Jungtinių Tautų Maisto ir žemės ūkio organizacijos (FAO) ir kitų žuvininkystės organizacijų veiklą saugant jūrųžuvų rūšis, kurioms pavojų kelia tarptautinė prekyba, E. kadangi Tarptautinė banginių išsaugojimo komisija (IWC), kurią CITES pripažįsta institucija, atsakinga už banginių saugojimo ir priežiūros reglamentavimą, paskelbė pasaulinio masto komercinių banginių medžioklių moratoriumą, F. kadangi į Migruojančių laukinių gyvūnų rūšių išsaugojimo konvencijos I ir II priedus yra įtraukti didieji baltieji rykliai, 2001 m. Australija tam tikras rūšis įtraukė į CITES III priedą,su išlygomis Norvegijai ir Japonijai, ir nuo 1996 m. Tarptautinė gamtos išsaugojimo sąjunga (IUCN) šias rūšis įtraukė į savo raudonąją nykstančių gyvūnų knygą kaip "pažeidžiamas" rūšis, G. kadangi šalys, priešingai 2002 m. spalio 24 d. Europos Parlamento rezoliucijos dėl CITES šalių dvyliktosios sesijos [1] rekomendacijai, CITES šalių konferencijos dvyliktosios sesijos metu patvirtino pasiūlymą leisti Botsvanai, Namibijai ir Pietų Afrikos Respublikai prekiauti dramblio kaulu, kadangi per CITES šalių konferencijos dvyliktosios sesijos metu nustatytą terminą nepavyko įvykdyti šiame sprendime išdėstytų sąlygų, 1. ragina Komisiją ir valstybes nares laikytis atsargumo principo, kaip pagrindinio principo, priimant sprendimus dėl darbo dokumentų ir įtraukiant pasiūlymus; 2. ragina Komisiją ir valstybes nares užtikrinti, kad visi sprendimai, skirti pagerinti koordinavimą tarp CITES ir kitų biologinės įvairovės konvencijų, nepakenktų CITES, pasauliniam laukinės augalijos ir gyvūnijos išsaugojimo susitarimui, ir griežtoms juo nustatytoms išsaugojimo priemonėms; 3. griežtai prieštarauja slapto balsavimo sistemai ir yra nusivylęs, kad CITES nuolatinis komitetas nepateikė pasiūlymo panaikinti slapto balsavimo galimybę priimant Konvencijos sprendimus; 4. pritaria Kenijos pasiūlymams, kuriuos remia 12 Vidurio ir Vakarų Afrikos valstybių, kuriose gyvena drambliai, paskelbti visos prekybos dramblio kaulu moratoriumą 20 metų. Šis pasiūlymas tarptautinės bendruomenės diskusijose pabrėžtų ne tik dramblio kaulo prekybos problemą, bet ir tikruosius pavojus, kurie tyko dramblių,jų arealų ir žmonių pragyvenimo šaltinius; ragina Komisiją ir valstybes nares paremti minėtus pasiūlymus; 5. pritaria Australijos pasiūlymui įtraukti didįjį baltąjį ryklį į CITES II priedą, nustatant nulinę kvotą; mano, kad atsargumo principas reikalauja patvirtinti nulinę kvotą tol, kol bus gauta užtektinai duomenų dėl jų išsaugojimo būklės, pagal kuriuos būtų galima nustatyti kitokias kvotas; 6. atsižvelgiant į Komisijos pasiūlymą dėl mandato CITES šalių konferencijos tryliktajai sesijai, pritaria: - rekomendacijoms dėl žvėrienos ir didžiųjų beždžionių išsaugojimo ir prekybos, - Gegutinio lūpočio (Napoleono žuvies) įtraukimui į CITES II priedą, - Viduržemio jūros midijų įtraukimui į CITES II priedą, - pasiūlymui dėl Saiga antilopės išsaugojimo, - Azijos gėlųjų vandenų vėžlių įtraukimui į CITES II priedą, - Ramino (tropinio kietmedžio) perkėlimui iš CITES III priedo į II priedą; 7. Be to, ragina Komisiją ir valstybes nares paremti: - Afrikos liūto perkėlimą iš CITES II priedo į I priedą, - Irrawaddy delfino perkėlimą iš CITES II priedo į I priedą, - pasiūlymus dėl Madagaskaro ir Kenijos endemių roplių rūšių įtraukimo; 8. Ragina Komisiją ir valstybės nares atmesti: - pasiūlymą dėl IWC kaip netinkamą CITES sprendimui, - pateiktą CITES ir FAO tarpusavio supratimo memorandumą, - pakeitimą dėl Juodųjų raganosių ir leopardų eksporto kvotų Namibijai ir Pietų Afrikos Respublikai, pagal kurį būtų leidžiama prekyba gyvais gyvūnais ir medžioklės trofėjais, pakeitimą CITES II priede dėl Namibijos ir Pietų Afrikos dramblių registracijos duomenų, suteikiantį galimybę prekiauti dramblio kaulo, odos ir šerių gaminiais, - pasiūlymą perkelti Minke banginio tris populiacijas iš CITES I priedo į II priedą, - pasiūlymą perkelti Svazilando Baltųjų raganosių populiaciją iš CITES I priedo į II priedą, - suteikiant galimybę prekiauti gyvais gyvūnais ir medžioklės trofėjais; 9. ragina Komisiją ir valstybes nares bendradarbiauti tarptautiniu mastu įgyvendinant CITES ir numatyti skatinimo priemones bei skirti papildomą finansavimą, ypač mokymui ir techninei pagalbai, nustatant rūšis, ir priemonių įgyvendinimui; 10. primena, kad Europos Sąjunga yra viena didžiausių nelegalios prekybos laukine augalija ir gyvūnija rinkų ir kad valstybėse narėse skirtingai taikomos CITES taisyklės, ir ragina Komisiją bei valstybes nares pagerinti jų pastangų koordinavimą užtikrinant ES teisės aktų laukinės gyvūnijos ir augalijos srityje įgyvendinimą; 11. ragina CITES šalis, kurios to dar nepadarė, ratifikuoti Gaborono pakeitimą,dėl kurio Europos Bendrija galėtų tapti CITES susitariančiąją šalimi; 12. paveda Pirmininkui perduoti šią rezoliuciją Tarybai, Komisijai, CITES šalims ir CITES sekretoriatui. [1] OL C 300 E, 2003 12 11, p. 621. --------------------------------------------------